Er að læðast aftan að okkur sama gagnrýnis - og andvaraleysið og fór svo illa með okkur árin fyrir hrunið 2008 ? Til að fyrirbyggja allan misskilning þá gleðst undirritaður á hverjum degi yfir því sem enn er að sýna og sanna að efnahagsleg endurreisn Íslands , sem með ærinni fyrirhöfn tókst að ýta af stað á árinu 2010 , er enn að ganga vel . Fyrstu fjóra mánuði ársins var halli á vöruviðskiptum tæplega 31 milljarður króna en á sama tímabili í fyrra var afgangur uppá tæpa 9 milljarða . Það hefur að vísu skilað sér illa til neytenda og áhrifin af slíku því minni en ella . Satt best að segja er afkoma ríkisins án óreglulegra liða nánast í járnum og horfur á því áfram samkvæmt fyrirliggjandi ríkisfjármálaáætlun . Þetta er óskynsamleg „ landamærahugsun “ þegar kemur að ábyrgum rekstri velferðasamfélagsins í landinu í heild . 5 ) Fjárfestingastig ríkisins er allt of lágt og ástandið algerlega ósjálfbært hvað það snertir . Vissulega er ákveðinn hagstjórnarlegur vandi því samfara að stórauka alveg á næstunni fjárfestingar ríkisins , sbr. það sem hér verður fjallað um á eftir um ákveðin bólumerki , en við því má sjá með ýmsum aðferðum og ekki síst því að afla einfaldlega tekna á móti þeim auknu fjárfestingum . Auk þess má velja framkvæmdum stað og stærð þannig að það yrði síður þensluhvetjandi en ella . 6 ) Vaxtastigið í landinu er þegar mjög hátt á sama tíma og það er í sögulegu lágmarki í flestum nálægum löndum . 7 ) Ákveðin þenslu - eða bólumerki sjást á gamalkunnugum sviðum . Fasteignamarkaðurinn á höfuðborgarsvæðinu er þaninn og ástandið á því sviði reyndar herfilegt á allan hátt . 8 ) Þrátt fyrir efnahagslegan uppgang helst okkur illa á ungu fólki og umtalsvert fleiri íslenskir ríkisborgarar flytja frá landinu en koma til baka nú misseri eftir misseri . Vandamálið er gamalkunnugt en jafn mikið áhyggjuefni fyrir því og reyndar nýtt að hagstætt árferði efnahagslega skuli ekki einu sinni duga til að ná a.m.k. tímabundnu jafnvægi . Vafasamt þátttökuheimsmet Íslendinga í aflandsviðskiptum með ráðamenn í broddi fylkingar , sem Panamaskjölin afhjúpuðu , var ekki það sem við þurftum mest á að halda til að endurheimta traust og tiltrú á að hér væri að rísa réttlátara og heiðarlegra samfélag úr rústum hrunsins . Lífsbaráttan er enn alltof mörgum allt of erfið . Landið er of ríkt til þess að það sé líðandi að yfir sex þúsund börn búi við skort . Megn og réttmæt óánægja öryrkja og eftirlaunafólks með sinn skarða hlut er ör á þjóðarlíkamanum . Getum við nú ekki að minnsta kosti lagt stofnun almennilegs miðhálendisþjóðgarðs inn á sáttareikninginn , sparða okkur þannig deilur og sofið rórri . Lokaorð Höfundur bíður þess nú spenntur hvort þetta greinarkorn kalli fram viðbrögð í anda stemmingarinnar sem ríkti árin fyrir hrun . Látum slíkt ekki henda okkur aftur og skjótum ekki sendiboðana sem vara okkur við , hvort sem þeir koma úr eigin röðum eða eru glöggt gestsauga . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .